Verdagte weer in hof vir Polokwane-ma se moordFrans Maela. Foto: SAPD Die man wat aangekla word van die moord op Tanya Wiers (44), wat vroeër vandeesmaand wreed in haar huis in Polokwane in Limpopo vermoor is, het Dinsdag in die plaaslike landdroshof verskyn. Ao. Michael Ramotshaba, woordvoerder van die polisie, het aan Maroela Media gesê die saak teen Frans Maela (25) is tot Dinsdag 28 Februarie uitgestel, wanneer hy om borgtog sal aansoek doen. Talle betogers buite die hof het met plakkate omhoog gehou wat lui ‘an eye for an eye’, ‘no bail’ en ‘stop violence against women’. Hy bly tot dan in aanhouding. Brig. Motlafela Mojapelo, woordvoerder van die polisie, het vroeër aan Maroela Media gesê Maela het na bewering in Eduanpark, dieselfde buurt waar die Wiers-gesin woon, gewerk. Wiers se seun, Rolf (16), het haar liggaam in een van haar kinders se slaapkamer gevind. Sy het verskeie steekwonde aan haar nek en onder haar ken gehad, asook keerwonde aan haar hande. Haar oë is met ŉ onbekende skerp voorwerp verwyder. Lees alle vorige berigte oor Tanya Wiers op Maroela Media.